hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu en hu hu hu hu hu hu hu en hu en hu hu hu hu hu hu hu en hu en hu hu hu hu en hu hu hu hu hu hu hu hu hu hu hu hu hu en en en hu hu en hu en hu hu hu pt hu hu hu hu hu pt hu hu
Fájdalom a nyakban - Rezgések
Szerző: SprokAndrea | aug 17, 2022 | Jóga, Masszázs
FÁJ A FEJED? A NYAKAD? ÜLŐ MUNKÁT VÉGZEL VAGY ÁLLÓT?
A fenti képhez nem sokat kell hozzáfűzni.A gerincre, a nyakra “helyezett” súly.
Az egész napos ülés vagy állás nem kedvez a gerincnek, főleg ha még előre is döntjük a fejünket.
A hosszas ülés — akár otthon, akár az irodában vagy egy gépkocsiban — elképesztő terhelést jelent gerincoszlopunk számára.
Ha egyenesen járunk, a terhelés egyenletesen eloszlik a teljes gerincoszlopon, így akár 100 évig is eléldegélhetünk egyenes (és egészséges) gerinccel. Amikor azonban leülünk egy székre, testtartásunk jelentősen megváltozik. Fejünk előretolódik, hátunk pedig egyetlen görbületet alkot, azaz megszűnik a fiziológiás kettős görbület. Ez a testtartás a hosszú évek során sokszoros terhelést ró gerincoszlopunkra, és nyílegyenesen vezet bizonyos mozgásszervi betegségekhez.
Gerincoszlopunk felépítése jóval inkább alkalmas állásra, mint ülésre, feltéve, hogy helyes a tartásunk, azaz a terhelés megfelelő módon és mértékben éri a gerincet. Önmagában tehát az állómunka jóval kevesebb terhet róna gerincünkre, DE (csupa nagybetűvel) az állófoglalkozások sajnos jellemzően valamilyen kényszertartással járnak együtt, így legalább olyan komoly problémákat okozhatnak, mint a hosszas ülés.
Mit tehetünk a problémák elkerülése érdekében, ha sokat ülünk?
Ha a betegség már kialakult, feltétlenül forduljunk mozgásterapeutához! Ez esetben kizárólag a speciális korrekciós mozgásprogram vezethet eredményre, s ha időben észrevesszük a bajt, könnyedén elkerülhetjük a műtétet. Ha azonban még nem alakult ki betegség, a megelőzés válik elsődleges fontosságúvá:
Kérjünk meg egy mozgásterapeutát, gyógytornászt, hogy tanítsa meg a helyes testtartást és a helyes ülést! A terapeuta azt is megmutatja, mely izmokat kell erősíteni, melyeket lazítani annak érdekében, hogy a helyes testtartás rögzülni tudjon.
Mindig használjunk ékpárnát ülés közben, amely egyenesen tartja a gerincoszlopot, és nem engedi, hogy előregörnyedjünk!
Gépkocsiban ülve helyezzünk deréktámaszt az ágyéki szakaszhoz, pontosan az ágyéki homorulatba!
Óránként mozgassuk át nyakunkat, vállunkat, derekunkat!
Hetente legalább három alkalommal sportoljunk, mozogjunk 40 percnél hosszabb ideig! Ideális mozgás a természetes talajon való könnyű kocogás, a kirándulás, túrázás, illetve a gerincjóga, különösen a gerincjóga terápiás csoportos órák.
Figyelem, az edzőtermi gyúrás a gerincoszlop szempontjából nem számít sportolásnak! Bizonyos gyakorlatok többet ártanak ugyanis, mint amennyit használnak.
Mit tehetünk a problémák elkerülése érdekében, ha sokat hajolunk, emelünk?
Mint minden esetben, itt is a megelőzés a legfontosabb.
Kizárólag egyenes gerinccel emeljünk súlyt, azaz ne hajoljunk, hanem guggoljunk le, s a derekunk helyett a comb izomzatának erejét használjuk az emeléshez!
Ha hosszasan végzünk olyan munkát, amelyhez előre kell(ene) hajolnunk (pl. hajmosás, mosogatás, porszívózás, kertészkedés stb.), váltsuk ki az előrehajlást! Csökkentsük a magasságunkat oly módon, hogy egyik lábunkkal hajlított térddel előrelépünk (kitörés).
Miután ezen munkák jellemzően az izmok jelentős (túl)terhelésével járnak, igen fontos a rendszeres kompenzáció is. Ne sajnáljunk napi 5-10 percet izomlazítással és nyújtással tölteni!
Hasznos segítség az otthon is használható ún. masszázshenger (más néven SMR henger), amely hatékonyan lazítja el a túlterhelt izmokat.
A legjobb nyújtó gyakorlatokat pedig a gerincjógából leshetjük el, ám feltétlenül tanuljuk meg helyes kivitelezésüket! A helytelenül végzett nyújtás rendkívül veszélyes, komoly sérüléseket okozhat.
Ne feledjük, ha a betegség már kialakult, feltétlenül forduljunk mozgásterapeutához! Ez esetben kizárólag a személyre szabott korrekciós mozgásprogram vezethet eredményre!
Mit tehetünk a problémák elkerülése érdekében, ha féloldalas a terhelésünk?
A legfontosabb a megelőzés, azaz az ergonomikus munkavégzés.
Miután minden munkafolyamat más és más, minden mozgásminta egyéni, feltétlenül kérjük mozgásterapeuta vagy gyógytornász személyre szabott segítségét, aki megmutatja, hogyan csökkenthetjük a munkánkkal járó káros hatásokat!
Általános tapasztalat, hogy apró módosításokkal, praktikákkal szinte minden esetben jelentősen javíthatunk a munkavégzés módján.
Mindezen felül érdemes napi rendszerességgel akár csak 5-10 perces, szintén személyre szabott kompenzáló gyakorlatsort végezni, a túlterhelt oldalt lazítani, a másikat erősíteni, azaz visszaállítani a megbomlott izomegyensúlyt.
Nézzük, milyen gyakorlatokkal ellensúlyozhatjuk a helytelen tartást, lazíthatjuk a nyak izmait:
Feküdj hanyatt, kezeidet tedd oldalsó középtarttásba, lábaid kis terperszbeN. Középen lélegezz be, kilégzésre fordítsd jobbra a fejed,majd belégzésre középre és kilégzésra balra. Ezt ismételd 5-ször.
Helyezkedj nyújtott ülésben. Kilégzés alatt döntsd a fejed a bal válladra, belégzés alatt emeld középre, kilégzés alatt döntsd a jobb válladra, belégzés alatt ismét emeld középre. Ezt ismételd 5-ször
Helyezkedj nyújtott ülésben. Kilégzés alatt hajtsd előre a fejed, belégzés alatt emeld fel. Ezt ismételd 5-ször
Helyezkedj el térdelő ülésben, ülj a sarkadra. Kulcsold össze a kezedet a tarkódon. Kissé húzd hátra a könyököket. Kilégzés közben vidd előre a könyököket, s ezzel egyidejűleg hajtsd előre a fejed és csigolyáról csigolyára haladva hajlítsd be a gerinced, amíg a hát teljesen meg nem görbül. A medence közben hátra billen. Belégzés alatt a medence felől indulva, csigolyáról csigolyára haladva, egyenesítsd ki a gerincet, amíg függőleges helyzetbe nem kerül; egyidejűleg emeld a fejed, és ismét húzd hátra a két könyököd.
Olyan, mintha macskáznál (jóga), térdelő ülésben.
Ezeket a gyakorlatokat állva, széken ülve is elvégezheted.
A feladaokat saját felelősségre végezd!
akaraterő fejlesztése alapvető energia belső erő böjt ciklus csakrák egészség félelem halál hangfürdő hangfürdőzés hangmasszázs hangtál holdfázis jala neti jin jóga jóga kirándulás kitartás légzés menstruáció méh méregtelenítés napüdvözlet neti kanna női jóga orr prevenció Prosztata rezgés solfeggio spiritualitás fejlesztése spirituális gyakorlat Surya Namaskára természet Tesla tisztítás yin yoga ájurvéda ászana érintés önbizalom öngyógyítás újhold ősbizalom